วรวีร์ เตรียมเซ็นสัญญา ซิโก้ หลังปีใหม่
นายกยี วรวีร์ มะกูดี ยืนยันสมาคมฟุตบอลฯเตรียมเซ็นสัญญาอย่างเป็นทางการกับโค้ช ซิโก้ เกียรติศักดิ์ เสนาเมือง อย่างสมเกียรติ โดยรอแถลงรายละเอียดทั้งหมดรวมถึงแผนงานหลังปีใหม่ พร้อมเผยชาติอาเซียนเตรียมส่งเรื่องขอให้ เอเอฟซี เลื่อนโปรแกรมการแข่งขันฟุตบอลโลก 2018 รอบคัดเลือก ไปเล่นช่วงปลายปี 2558 เพื่อหลบโปรแกรมฟาดแข้งที่ไปชนกับซีเกมส์ที่สิงคโปร์ช่วงกลางปี,30 ธ.ค. นายวรวีร์ มะกูดี นายกสมาคมฟุตบอลแห่งประเทศไทย เผยถึงโปรแกรมการแข่งขันฟุตบอลโลก 2018 รอบคัดเลือก ของทีมชาติไทยและชาติในอาเซียน ที่โปรแกรมไปชนกับการแข่งขันกีฬาซีเกมส์ ครั้งที่ 28 ที่ประเทศสิงคโปร์ ในเดือนมิถุนายนปีหน้า โดยชาติในอาเซียนเตรียมที่จะส่งเรื่องถึงเอเอฟซี ในการขอเลื่อนโปรแกรมคัดฟุตบอลโลกนัดที่ 1 และ 2 ในรอบ 36 ทีมไปแข่งขันในช่วงปลายปี โดยโปรแกรมเดิมจะแข่งขันในวันที่ 11 มิ.ย.58 และ 16 มิ.ย.58 ซึ่งอยู่ในระหว่างการแข่งขันซีเกมส์ ที่มีขึ้นระหว่างวันที่ 5-16 มิ.ย.58,นายกยี เผยเรื่องดังกล่าวว่า สำหรับโปรแกรมฟุตบอลโลก รอบคัดเลือกที่ชนกับซีเกมส์ ซึ่งไทยและชาติในอาเซียนก็เตรียมที่จะนำเรื่องขอเลื่อนโปรแกรมไปแข่งขันในช่วงปลายปีแทน ซึ่งก็ไม่น่ามีปัญหาอะไร โดยเราจะต้องดำเนินการก่อนที่จะมีการจับสลากรอบแบ่งกลุ่มฟุตบอลโลกรอบคัดเลือกที่จะมีขึ้นในวันที่ 11 เม.ย.58 โดยการเลื่อนโปรแกรมครั้งนี้เพียงแค่ 2 นัด คือนัดแรกและนัดที่สอง โดยในช่วงปลายปีก็ยังมีโปรแกรมว่างอยู่,สำหรับการแข่งขันฟุตบอลโลกรอบคัดเลือกของทีมชาติไทย จะเริ่มแข่งขันในรอบที่ 2 ซึ่งจะมีทั้งสิ้น 36 ทีม โดยจะคัดเลือกเอา 18 ทีมไปรวมกับ 6 ทีมวางที่ประกอบไปด้วยญี่ปุ่น, เกาหลีใต้, อิหร่าน, ออสเตรเลีย, จอร์แดน และอุซเบกิสถาน เป็น 24 ทีม โดย 24 ทีมนี้จะได้สิทธิ์ไปแข่งขันฟุตบอลเอเชียน คัพ 2019 และในรายการนี้อันดับ 1-4 จะได้ไปฟุตบอล โลก 2018 รอบสุดท้าย และอีกหนึ่งทีมไปเพลย์ออฟ,ขณะเดียวกัน ประมุขฟุตบอลไทยก็ยังได้ออกมาเผยข่าวดีให้แฟนบอลชาวไทยได้ทราบ โดยยืนยันจะมีการเซ็นสัญญาโค้ช ซิโก้ เกียรติศักดิ์ เสนาเมือง อย่างเป็นทางการแน่นอน โดย ซิโก้ เข้ามารับตำแหน่งกุนซือทีมชาติไทยตั้งแต่ซีเกมส์เมื่อปลายปีที่แล้ว และสามารถพาช้างศึกทวงแชมป์มาได้สำเร็จ พร้อมสานผลงานต่อเนื่องในเอเชียนเกมส์ที่ประเทศเกาหลีใต้ โดยคว้าอันดับ 4 ก่อนปิดท้ายปี 2014 ด้วยการพาทีมคว้าแชมป์เอเอฟเอฟ ซูซูกิคัพ มาครองได้อย่างยิ่งใหญ่ แต่ที่ผ่านมายังไม่มีการเซ็นสัญญาอย่างเป็นทางการแต่อย่างใด,เราจะมีการเซ็นสัญญากับซิโก้อย่างเป็นทางการ แน่นอน ตอนนี้การพูดคุยรายละเอียดต่างๆก็มีความลงตัวหมดแล้ว เหลือแค่ลงนามอย่างเป็นทางการเท่านั้น ซึ่งหลังปีใหม่สมาคมฟุตบอลฯจะมีการแถลงเรื่องดังกล่าวอย่างเป็นทางการให้แฟนบอลไทยได้ทราบ ถึงรายละเอียดสัญญา ในส่วนของค่าเหนื่อยของซิโก้ รวมถึงทีมงานสตาฟฟ์โค้ชทั้งหมดและแผนงานต่างๆในปีหน้า นายกลูกหนังไทยกล่าวยืนยันปิดท้าย
นายกยี วรวีร์ มะกูดี ยืนยันสมาคมฟุตบอลฯเตรียมเซ็นสัญญาอย่างเป็นทางการกับโค้ช ซิโก้ เกียรติศักดิ์ เสนาเมือง อย่างสมเกียรติ โดยรอแถลงรายละเอียดทั้งหมดรวมถึงแผนงานหลังปีใหม่ พร้อมเผยชาติอาเซียนเตรียมส่งเรื่องขอให้ 
บังยี,วรวีร์ มะกูดี,สมาคมฟุตบอลฯ,ซิโก้,เกียรติศักดิ์ เสนาเมือง,เอเอฟซี,ฟุตบอลโลก 2018 รอบคัดเลือก,ซีเกมส์,สิงคโปร์,ข่าวกีฬา